Як і любыя наглядныя сродкі, відэаўрокі і відэаінструкцыі пры правільным іх прымяненні выпрацоўваюць у асноўным прыёмы рэпрадукцыйнага мыслення — наглядна-вобразнага, наглядна-дзейснага. Але ў выпадку, калі відэасюжэт становіцца прадметам абмеркавання, калі патрабуецца вербальнае пацвярджэнне ўбачанага або ў сувязі з гэтым адбываецца пастаноўка праблемы, якая патрабуе вырашэння, задзейнічаецца і слоўна-лагічнае мысленне.